مصطفیٰ العقاد

مصطفیٰ العقاد ہالی وڈ فلم پروڈیوسر۔’ہیلووین فلمز‘ کے ایگزیکٹو پروڈیوسر۔ شام میں پیدا ہوئے۔ انہوں نے ہیلووین، پیغام (دی میسج) اور صحرا کا شیر جیسی فلمیں بنائیں۔ فلم ’ہیلووین‘ 1978 میں ریلیز کی گئی اور اس نے خوفناک فلموں میں بے مثال نام پیدا کیا۔ اب تک اس سلسلے کی کئی فلمیں ریلیز ہو چکی ہیں، جن میں آخری 2000ء میں نمائش کے لیے پیش کی گئی۔

دی میسج اسلام کے ابتدائی ایام کے بارے میں بنائی گئی تھی۔ اسے 1976 میں ریلیز کیا گیا۔ اس میں اینتھونی کوئن نے پیغمبرِ اسلام کے چچا کا کردار ادا کیا تھا۔ العقاد کے لیے اس فلم کی شوٹنگ ایک بہت بڑا چیلنج تھا، اس میں دیکھنے والوں کو نہ ہی مرکزی کردار کو دیکھنا تھا اور نہ ہی اس کی آواز سننا تھی، کیونکہ اسلام میں نبی کی تصویر بنانا منع ہے۔

انہوں نے 1981 میں فلم لائن آف دی ڈیزرٹ کی ہدایت کاری کی۔ اس فلم میں انتھونی کوئن نے نو آبادیاتی قبضے کے خلاف لڑنے والے لیبیا کے حریت رہنما عمر مختار کا کردار ادا کیا تھا۔ وہ 1980 کے عشرے کے وسط میں بننے والی فلموں ’فری رائڈ‘ اور ’اپوائنٹمنٹ وِد فِئیر‘ کے بھی پروڈیوسر رہے۔

اردن کے ایک ہوٹل میں قیام پزیر تھے جہاں دھماکوں میں زخمی ہوئے اور اپنی بیٹی سمیت زخموں کی تاب نہ لاتے ہوئے انتقال کر گئے۔ ان دنوں وہ ایک فلم بنانے کی کوششوں میں تھے جس میں فلسطینیوں پر یہودی ظلم و ستم کو دنیا پر آشکار کیا جائے۔

مزید دیکھیے 
 پیغام عظیم

حوالہ جات 

1930ء کی پیدائشیں
2005ء کی وفیات
اردن میں دہشت گردی سے اموات
اردن میں مقتول افراد
امریکی بیرون ملک مقتول افراد
امریکی فلم پروڈیوسر
امریکی فلم ہدایت کار
امریکی مسلمان
امریکی مقتولین
سوری بیرون ملک مقتول افراد
سوری فلم پروڈیوسر
سوری فلم ہدایت کار
سوری مسلم شخصیات
سوری مقتولین

وفیات بوجہ خودکش بمبار
ہدایت کار
حلب کی شخصیات
ریاستہائے متحدہ کو سوری تارکین وطن
ایشیا میں 2005ء میں قتل
Short description is different from Wikidata